ความผิดเกี่ยวกับเพศ” ตาม ป.อ. มีการแก้ไขเพิ่มเติมหลายมาตรา ที่สำคัญ คือได้นิยามคำว่า “กระทำชำเรา” ไว้ในมาตรา ๑ (๑๘)ใช่หรือไม่
ใช่ ความผิดเกี่ยวกับเพศ
 ตาม ป.อ. มีการแก้ไขเพิ่มเติมหลายมาตรา ที่สำคัญ คือได้นิยามคำว่า “กระทำชำเรา” ไว้ในมาตรา ๑ (๑๘) ดังนี้ 

“กระทำชำเรา” หมายความว่า กระทำเพื่อสนองความใคร่ของผู้กระทำ โดยการใช้อวัยวะเพศของผู้กระทำล่วงล้ำอวัยวะเพศ ทวารหนัก หรือช่องปากของผู้อื่น 

ตามกฎหมายเดิม ได้นิยามคำว่ากระทำชำเราไว้ในมาตรา ๒๗๖ วรรคหนึ่ง และมาตรา ๒๗๗ วรรคสอง ดังนี้  การกระทำชำเราตามวรรคหนึ่ง หมายความว่า การกระทำเพื่อสนองความใคร่ ของผู้กระทำโดยการใช้อวัยวะเพศของผู้กระทำกระทำกับอวัยวะเพศ ทวารหนัก หรือ ช่องปากของผู้อื่น หรือการใช้สิ่งอื่นใดกระทำกับอวัยวะเพศหรือทวารหนักของผู้อื่น  

ดังนั้น ตามกฎหมายเดิม การที่จำเลยใช้ “ปากอม” อวัยวะเพศเด็กชาย อายุ ๑๑ ปีเศษ จึงเป็นการ “กระทำชำเรา” อันเป็นความผิดตามมาตรา ๒๗๗ วรรคสาม (เดิม) เพราะเป็นการใช้ “สิ่งอื่นใด (ปาก)” กระทำกับ “อวัยวะเพศ” ของผู้อื่น (ฎีกาที่ ๖๓๒๓/๒๕๕๗)
กฎหมายอาญาความผิดเกี่ยวกับเพศ